Source: https://zdolahore.sk/chcete-mat-o-20-rokov-menej-mozno-coskoro/
Timestamp: 2018-12-14 09:59:41+00:00

Document:
Chcete mať o 20 rokov menej? Možno čoskoro - ZdolaHore.sk
Ľudia, Odporúčané	 3. decembra 2018 Like	0 Denis
Známe úvahy o tom, že ste iba tak starí, ako sa cítite, sú založené na skutočnosti. Ak sa pozriete na občiansky a zistíte, že tam stále vidíte toho mladého chlapca či krásnu dievčinu, vek je vždy len číslo. Nápad, ktorý skrsol v hlave Holanďana Emila Ratelbanda, by vám ale zrejme nenapadol ani vo sne.
Legálne omladenie
O čo vlastne ide? Emile Ratelband sa narodil 11. Marca 1949. V budúcom roku 2019 teda oslávi presne sedemdesiat rokov. On sám ale povedal, že na aktuálny vek šesťdesiatdeväť rokov sa ani náhodou necíti.
Práva preto sa rozhodol pre radikálny krok. Podľa neho je zmena veku slobodná voľba, a tak sa rozhodol ísť s touto požiadavkou na súd. Konkrétne chce omladnúť o 20 rokov. Ak súd vyhrá, Emile bude mať štyridsaťdeväť rokov. Argumentuje dokonca lekárskou správou, v ktorej sa uvádza, že jeho biologický vek zodpovedá štyridsaťpäť ročnému človeku.
Jeho vek ho diskriminuje
Dôvodom, pre ktorý si chce Emile Ratelband zmeniť svoje meno, je to, že podľa jeho tvrdení ho vysoký vek v spoločnosti diskriminuje. „Keď mám šesťdesiatdeväť rokov, som príliš obmedzovaný. Keď budem mať štyridsaťdeväť rokov, môžem sa venovať väčšiemu množstvu práce, kupovať nové auto či nový dom. Ak uvádzam na Tinderi vek 69, nikto mi nenapíše,“ uvádza vo svojej výpovedi Ratelband.
Emile Ratelband má aktuálne 69 rokov. Úradne chce svoj vek znížiť o 20 rokov.
Okrem iného hovorí aj o tom, že v dobe, keď si môžete zmeniť svoje meno či pohlavie, vek by nemal byť žiadnou prekážkou. Veď je to len číslo. Emile Ratelband je v Holandsku známy ako motivačný rečník a osobnosť z médií.
Súd rozhodne
Samotný súd podanie tohto návrhu nezamietol a bude v tejto veci rozhodovať. Sudca však Ratelbandovi odkázal: „Ako by sa cítili vaši rodičia, keby ste zmazal 20 rokov svojho života? Kto bol ten malý chlapec, o ktorého sa starali?“ Ratelband reagoval na sudcove slová, že jeho rodičia sú už dávno mŕtvi.
Ratelband by sa v prípade, že súd vyhovie jeho žiadosti, vzdal aj nároku na vyplácanie dôchodku. Aj keď súd rozhodne, problémy môžu nastať okamžite. Zmeniť niektoré údaje je možné iba na základe rodného listu. A narodiť sa človek fyzicky môže iba raz za život. Ako teda holandský súd rozhodne, by sme sa mali dozvedieť niekedy v priebehu budúceho roka.
čílo, Emile Ratelband, mladosť, omladenie, vek, zákon
Rossi je 59 – ročná babička s telom bohyne!
https://zdolahore.sk/chcete-mat-o-20-rokov-menej-mozno-coskoro">

References: súd 

Súd 
 súd 
 súd 
 súd 
 súd